《金人捧露盘》
清代·蒋敦复

病红颜，扶红袖，倚红楼。峭风起、吹满帘钩。垂杨又绿，今年夫婿吹封侯。

旧愁未了，划不尽、芳草悠悠。

背花忆，对花恨，为花瘦，替花羞。相思未、轻惹闲兜。

玉窗莺唤，一天幽梦没来由。除非镜里，有谁见、心上眉头。

作者简介：（1808—1867）清江苏宝山人，原名尔锷，字纯甫，号剑人。诸生。少时一度出家为僧，名铁岸，一称妙尘。曾以策干杨秀清，后又作诗献曾国藩。识英语。后在上海为人佣书。有《啸古堂集》等。